STC รายได้ลด-ต้นทุนเพิ่ม กดกำไรไตรมาส 1 เหลือ 1.84 ลบ.
STC รายได้ลด-ต้นทุนเพิ่ม กดกำไรไตรมาส 1 เหลือ 1.84 ลบ. จากปีก่อนมีกำไร 8.44 ลบ.
12 พ.ค. 2564

บริษัท เอสทีซี คอนกรีตโปรดัคท์ จำกัด (มหาชน) หรือ STC รายงานผลการดำเนินงานงวดไตรมาส 1/64 มีกำไรสุทธิ ดังนี้

โดยในไตรมาส 1 ของปี 2564 บริษัทฯ มีรายได้จากการขายและให้บริการจำนวน 101.99 ล้านบาท ลดลง 28.14 ล้าน บาทคิดเป็นร้อยละ 21.62 เมื่อเปรียบเทียบกับไตรมาสเดียวกันของปี 2563 ซึ่งมีสาเหตุมาจากการหดตัวของเศรษฐกิจในภาพรวมของประเทศ ที่ได้รับผลกระทบจากสภาวะการแพร่ระบาดของโรคโควิด-19 ทำให้เกิดการชะลอ ตัวของการลงทุนจากทุกภาคส่วน ประกอบกับสภาวะตลาดที่มีการแข่งขันสูงขึ้นจากการที่อุปสงค์จากผู้บริโภคลดลง
ขณะที่ในไตรมาส 1 ของปี 2564 บริษัทฯ มีกําไรขั้นต้นจำนวน 30.09 ล้านบาท คิดเป็นร้อยละ 29.51 ของรายได้จากการขาย และบริการ ซึ่งลดลง 7.97 ล้านบาท คิดเป็นร้อยละ 20.94 เมื่อเที่ยบกับกับไตรมาสเดียวกันของปีก่อนหน้า สอดคล้องกับยอดขายที่ลดลง และสืบเนื่องจากการหดตัวของเศรษฐกิจและสภาวะตลาดที่มีการแข่งขันสูงขึ้น ทั้งนี้บริษัทยังคง ความสามารถในการรักษาอัตรากําไรขั้นต้นให้อยู่ในอัตราคงที่เมื่อเทียบกับไตรมาสเดียวกันของปี 2563
ด้านค่าใช้จ่ายในการขายเพิ่มขึ้น 2.41 ล้านบาท คิดเป็นร้อยละ 18.78 เมื่อเทียบกับ ไตรมาสเดียวกันของปีที่ผ่านมาเนื่องจากการเพิ่มขึ้นของต้นทุนการขนส่งสินค้า ค่าใช้จ่ายในการบริหารลดลง 1.32 ล้านบาท คิดเป็นร้อยละ 9.59 เมื่อเทียบกับไตรมาสเดียวกันของปีที่ผ่านมา
เช่นเดียวกับค่าใช้จ่ายทางการเงินเพิ่มขึ้น 0.27 ล้านบาท คิดเป็นร้อยละ 37 เมื่อเทียบกับไตรมาสเดียวกันของปีก่อนหน้า